Rahvusvaheline geograafiaolümpiaad

Rahvusvaheline geograafiaolümpiaad (International Geography Olympiad, iGeo) on üleilmne 16–19-aastaste õpilaste iga-aastane võistlus geograafias. Osalevad iga riigi parimad geograafias vastavalt riiklike geograafiaolümpiaadide lõppvooru tulemustele. iGeo koosneb kolmest osast: kirjalik test, multimeedia test ja välistööd maastikul. Samuti esitab olümpiaadi raames iga võistkond postri, toimub tutvumine kultuuriga ja olümpiaadi toimumiskoha vaatamisväärsustega. Rahvusvaheliste geograafiaolümpiaadide korraldaja on Rahvusvahelise Geograafiaühingu (International Geographical Union, IGU) rakkerühm, mille liikmed on Henk Ankoné (Holland), Joop van der Schee (Holland), Kathryn Berg (Austraalia), Zouhaier Hlaoui (Tuneesia), Su-Min Shen (Taiwan), Fernando Garcia-Garcia (Mehhiko) ja Sue Lomas (Suurbritannia). "Rahvusvahelise geograafiaolümpiaadi eesmärgiks on propageerida huvi geograafia ja keskkonnateaduste vastu; edendada geograafiaalast haridust ja oskusi ning ergutada noortevahelist suhtlemist, aidates sellega kaasa rahvastevahelisele mõistmisele." 1996 – Haag, Holland 1998 – Lissabon, Portugal 2000 – Sŏul, Lõuna-Korea 2002 – Durban, Lõuna-Aafrika Vabariik 2004 – Gdynia, Poola 2006 – Brisbane, Austraalia 2008 – Kartaago, Tuneesia 2010 – Taibei, Taiwan 2012 – Köln, Saksamaa 2013 – Kyōto, Jaapan 2014 – Kraków, Poola 2015 – Tver, Venemaa 2016 – Peking, Hiina 2017 – Belgrad, Serbia 2018 – Quebec, Kanada 2019 – Hongkong, Hiina 2020 – İstanbul, Türgi (tühistati koroonapandeemia tõttu) 2021 – Istanbul, Türgi 2022 – Paris, Prantsusmaa 2023 – Bandung, Indoneesia Eesti võistkond osales esimest korda rahvusvahelisel geograafiaolümpiaadil 2004. aastal, kus saadi 2. koht, sh said võistkonna liikmed kaks kuld- ja kaks pronksmedalit. 2006. aastal sai Eesti võistkond taas 2. koha, sh said võistkonna liikmed kaks kuld- ja kaks hõbemedalit. 2008. aastal sai Eesti võistkond samuti 2. kohta, sh said võistkonna liikmed kaks kuld-, hõbe- ja pronksmedali. 2012. aastal said võistkonna liikmed kuld-, hõbe- ja pronksmedali. 2013. aastal said võistkonna liikmed ühe hõbe- ja kolm pronksmedalit. 2015. aastal said võistkonna liikmed ühe hõbe- ja kolm pronksmedalit. 2016. aastal said võistkonna liikmed ühe hõbe- ja ühe pronksmedali. 2018. aastal said võistkonna liikmed kaks hõbe- ja ühe pronksmedali. 2019. aastal said võistkonna liikmed ühe kuld-, ühe hõbe- ja ühe pronksmedali. Eesti oli üldarvestuses 12. 2020 – võistkonna liikmed said ühe kuld- ja kaks pronksmedalit. 2021. aasta seisuga oli Eesti võistkond maailmas 5. kohal. Geograafiaolümpiaad "Geograafid tormijooksuga Poolat vallutamas" Horisont, 2004, nr 6 Eesti noored said rahvusvahelisel geograafiaolümpiaadil kolm medalit, Eesti elu, 17.08.2018 "Kaks kulda ja kaks hõbedat maakera kuklapoolelt" Horisont, 2006, nr 5 "Tuneesia – nii lähedal, nii kaugel" Horisont, 2008, nr 5 "Nuustakult Kölni" Horisont, 2012, nr 6 Эстонские школьники привезли медали с международной олимпиады по географии, Postimees, 05.08.2013 "Eesti kooliõpilastele neli medalit rahvusvaheliselt geograafiaolümpiaadilt". Originaali arhiivikoopia seisuga 30. juuni 2019. Vaadatud 30. juunil 2019. "Eesti õpilased said rahvusvaheliselt geograafiaolümpiaadilt kaks medalit". Originaali arhiivikoopia seisuga 30. juuni 2019. Vaadatud 30. juunil 2019. Pae, Taavi (8. august 2019). "Edukaks kujunenud rahvusvahelisel geograafiaolümpiaadil kogesid õpilased võimsaid loodusnähtusi ja poliitilisi keeriseid". Originaali arhiivikoopia seisuga 23.05.2021. Vaadatud 23.05.2021. "Rahvusvaheliste olümpiaadide tulemuste arhiiv TÜ Teaduskooli kodulehel". Originaali arhiivikoopia seisuga 24. juuni 2021. Vaadatud 20. juunil 2021. Rahvusvahelise geograafiaolümpiaadi koduleht